**Az 54. sorszámú Kertépítő és -fenntartó megnevezésű részszakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A részszakképesítés azonosító száma: 31 622 01

1.2. Részszakképesítés megnevezése: Kertépítő és -fenntartó

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 320-480

**2. EGYÉB ADATOK**

2.1. A képzés megkezdésének feltételei: iskolai előképzettség vagy bemeneti kompetenciák teljesítése

2.1.1. Iskolai előképzettség: alapfokú iskolai végzettség

2.1.2. Bemeneti kompetenciák: iskolai előképzettség hiányában a képzés megkezdhető e rendelet 3. számú mellékletében a mezőgazdasági szakmacsoportra meghatározott kompetenciák birtokában

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

**3.1. A részszakképesítéssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A részszakképesítéssel betölthető munkakörök** |
| 3.1.2. | 6115 | Kertépítő kertész | Díszfaiskolai kertész |
| 3.1.3. | 6115 | Kertépítő kertész | Dísznövénykertész és parképítő |
| 3.1.4. | 6115 | Kertépítő kertész | Faiskolai kertész |
| 3.1.5. | 6115 | Kertépítő kertész | Faiskolai lerakatvezető |
| 3.1.6. | 6115 | Kertépítő kertész | Faiskolai munkás |
| 3.1.7. | 6115 | Kertépítő kertész | Kertépítő és -fenntartó |
| 3.1.8. | 6115 | Kertépítő kertész | Kertépítő kertész |
| 3.1.9. | 6115 | Kertépítő kertész | Kertépítő munkás |
| 3.1.10. | 6115 | Kertépítő kertész | Kertgondnok |
| 3.1.11. | 6115 | Kertépítő kertész | Park- és kertépítő, -gondozó |
| 3.1.12. | 6115 | Kertépítő kertész | Parkápoló |
| 3.1.13. | 6115 | Kertépítő kertész | Parképítő |
| 3.1.14. | 6115 | Kertépítő kertész | Parkfenntartó |
| 3.1.15. | 6115 | Kertépítő kertész | Parkkarbantartó |
| 3.1.16. | 6115 | Kertépítő kertész | Parkkezelő |
| 3.1.19. | 6115 | Kertépítő kertész | Sziklakertépítő |

**3.2. A részszakképesítés munkaterületének rövid leírása:**

A kertépítő és -fenntartó feladata az épülő zöldfelületek terv szerinti kivitelezése, a meglévők fenntartása és felújítása a hatályos törvényi háttér figyelembevételével, önállóan, illetve irányítói jelleggel.

A szakképesítés megszervezése teszi lehetővé önálló vállalkozás indítását a vállalkozásról szóló hatályos jogszabályok rendelkezései alapján.

A részszakképesítéssel rendelkező képes:

**-** vállalkozást alapítani/ működtetni/ megszüntetni,

- középszintű vezetői feladatokat ellátni,

- árajánlatot, technológiai és parkfenntartási tervet készíteni, kalkulációt végezni,

- ismerni és alkalmazni a támogatási rendszereket és a támogatások lehívásának folyamatát,

- előkészítő tevékenységet végezni, végeztetni,

- felismerni, meghatározni a dísznövényfajokat, illetve fajtákat,

- növényápolást végezni, végeztetni,

- eszközöket használni, gépeket üzemeltetni, használni, karbantartani,

 munkavédelmi előírásokat betartani,

- előírások szerint dolgozni, dolgoztatni,

- dokumentációt használni, készíteni, készíttetni,

- irányítási, szervezési feladatokat ellátni,

- szükséges anyagokat és eszközöket beszerezni,

- építés-előkészítő műszaki munkákat végezni,

- alapvető geodéziai számításokat és feladatokat, tereprendezési munkát végezni,

- alépítményi szerkezeteket készíteni, készíttetni,

- felépítményi szerkezeteket készíteni, készíttetni, fenntartani,

- kertberendezési tárgyakat, létesítményeket elhelyezni, fenntartani,

- növényültetési, virágágy kiültetési, gyepesítési munkát végezni,

- parkfenntartási, gondozási munkát végezni.

**3.3. Kapcsolódó szakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **szakképesítés köre** |
| 3.3.3. | 54 581 02 | Parképítő és fenntartó technikus | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A részszakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10960-16 | Vállalkozási, kereskedelmi alapok |
| 4.4. | 10961-16 | Kertészeti alapismeretek |
| 4.5. | 10962-16 | Kertészeti munkavállalói ismeretek |
| 4.6. | 11069-16 | Kertfenntartás |
| 4.7. | 11070-16 | Növényismeret |
| 4.8. | 11072-16 | Parképítés |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

Az iskolarendszeren kívüli szakképzés esetén az 5.2. pontban előírt valamennyi modulzáró vizsga eredményes letétele.

**5.2. A modulzáró vizsga vizsgatevékenysége és az eredményesség feltétele:**

|  |  |  |  |
| --- | --- | --- | --- |
|  | A | B | C |
| 5.2.1. | **A részszakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10960-16 | Vállalkozási, kereskedelmi alapok | írásbeli |
| 5.2.4. | 10961-16 | Kertészeti alapismeretek | írásbeli |
| 5.2.5. | 10962-16 | Kertészeti munkavállalói ismeretek | írásbeli |
| 5.2.6. | 11070-16 | Növényismeret | írásbeli |
| 5.2.7. | 11072-16 | Parképítés | gyakorlati |
| 5.2.8. | 11069-16 | Kertfenntartás | gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A vizsgafeladat megnevezése: **Növényismeret, parképítés és kertfenntartás**

A vizsgafeladat ismertetése: Kerti elem vagy zöldfelületi egység adott technológia szerinti megépítése, kivitelezése, illetve fenntartása az alkalmazott gépek működtetése, karbantartása (60 perc).

Dísz- és gyomnövények felismerése (40 db), írásban történő megnevezésük a növények tudományos nevével (latin, kettős nevezéktan) (40 perc).

A vizsgafeladat időtartama: 100 perc

A vizsgafeladat aránya: 60%

**5.3.2. Központi írásbeli vizsgatevékenység**

A) A vizsgafeladat megnevezése: **Kertészeti és munkavállalói ismeretek**

A vizsgafeladat ismertetése: Komplex írásbeli vizsga a kertészeti termesztés alapismereteinek, illetve a munkavállaló számára elengedhetetlen tudnivalók témaköreiből összeállított feladatlap kitöltésével.

A vizsgafeladat időtartama: 30 perc

A vizsgafeladat aránya: 10%

B) A vizsgafeladat megnevezése: **Növényismeret, parképítés, vállalkozás és kereskedelem**

A vizsgafeladat ismertetése: Komplex írásbeli vizsga a kertépítők számára lényeges növények, a parképítés során fölmerülő feladatok, illetve az egyéni vállalkozásokat működtető szakemberek számára elengedhetetlen tudnivalók témaköreiből összeállított feladatlapok kitöltésével.

A vizsgafeladat időtartama: 90 perc

A vizsgafeladat aránya: 10%

**5.3.3. Komplex szóbeli vizsgatevékenység**

A vizsgafeladat megnevezése: **Parképítés, kertfenntartás**

A vizsgafeladat ismertetése: Válaszadás a vizsgakövetelmények alapján összeállított, a parképítés és a kertfenntartás témaköreit felölelő előre kiadott tételsorokból húzott kérdésre.

A vizsgafeladat időtartama: 30 perc (felkészülési idő 20 perc)

A vizsgafeladat aránya: 20%

**5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:**

A részszakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

Az írásbeli vizsgán számológép, vonalzó és körző, valamint milliméter-pauszpapír használata engedélyezett.

**5.5. A szakmai vizsga értékelésének a szakmai vizsgaszabályzattól eltérő szempontjai:** A Növényismeret modul gyakorlati vizsgatevékenysége során elégséges érdemjegy 71%-tól adható meg.

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| **6.1.** | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Mérés és kitűzés eszközei és műszerei |
| 6.3. | Kerti szerszámok, eszközök |
| 6.4. | Kőműves szerszámok, eszközök |
| 6.5. | Gépszereléshez szükséges szerszámok, gépek és eszközök |
| 6.6. | Lakatos munkák szerszámai, eszközei |
| 6.7. | Asztalos munkák szerszámai, eszközei |
| 6.8. | Vízszerelési szerszámok, eszközök, berendezések |
| 6.9. | Könnyű gépek (fűrészgép, bozótirtó, sövénynyíró, lapvibrátor, gépi henger) |
| 6.10. | Kisgépek (önjáró kaszagép, kerti traktor adapterekkel) |
| 6.11. | Számítógép |
| 6.12. | Szkenner |
| 6.13. | Nyomtató |
| 6.14. | Internet hozzáférés |
| 6.15. | Egyéni védőfelszerelés |
| 6.16. | Munkabiztonsági berendezések |
| 6.17. | Környezetvédelmi berendezések |
| 6.18. | Személyes felszerelés: metszőolló, kézi fűrész vagy ágvágó, ültetőkanál, mérőszalag (min. 5m-es), vízmérték, gumikalapács, munkavédelmi kesztyű. |
| 6.19. | Elsősegélynyújtó felszerelések |

**7. EGYEBEK**